Publication: Magyar Közlöny
Issue: MK-2009-170 (Year: 2009, Number: 170)
Era: 2004-2010
Section: „12. melléklet az 5/1990. (IV. 12.) KöHÉM rendelethez
Paragraph Index: 1050

„12. melléklet az 5/1990. (IV. 12.) KöHÉM rendelethez A vizsgabiztosok szakmai képzése Vizsgabiztosi alaptanfolyam 1.1. A jelentkező a vizsgabiztosi tevékenység engedélyezése iránti kérelme benyújtásával egyidejűleg, külön kérelem nélkül jelentkezhet a vizsgabiztosi alaptanfolyamra. 1.2. Az alaptanfolyami képzést a közlekedési hatóság, illetőleg az általa megbízott szakirányú felsőfokú oktatási intézmény (a továbbiakban: képzőszerv) végzi. 1.3. A képzés és vizsgáztatás költségeit a jelentkező a tanfolyam megkezdése előtt köteles befizetni, és az erről szóló igazolást a tanfolyam megkezdése előtt a közlekedési hatóságnak bemutatni. 1.4. A közlekedési hatóság a tanfolyam helyéről és időpontjáról a tanfolyam megkezdése előtt írásban értesíti a jelentkezőt. 1.5. Az alaptanfolyamot végzett és eredményes írásbeli, szóbeli és gyakorlati vizsgát tett jelentkező részére a közlekedési hatóság bizonyítványt ad ki. Vizsgabiztosok továbbképzése 2.1. A vizsgabiztos kétévente köteles továbbképző tanfolyamon részt venni és azt követően vizsgát tenni. 2.2. A továbbképző tanfolyamra és az azt követő vizsgára az 1.3.-1.4. pontjainak rendelkezését kell megfelelően alkalmazni. 2.3. Amennyiben a tanfolyam kitűzött időpontja a vizsgabiztos számára nem megfelelő, az értesítés kézhezvételét követő 15 napon belül kérheti a közlekedési hatóságtól a továbbképzés elhalasztását. A közlekedési hatóság legfeljebb 6 hónap halasztást engedélyezhet. A vizsgabiztosok képzésére vonatkozó átmeneti rendelkezések 3.1. Felsőfokú szakirányú végzettség esetén e rendelet 12/A. §-ának (2) bekezdés b) pontjában meghatározott szakirányú szakmai gyakorlati idő teljesítése alól a közlekedési hatóság elnöke - indokolt esetben - felmentést adhat. 3.2. A Tanúsítványadói névjegyzékben 2009. december 31-én szereplő tanúsítványadóknak a közlekedési hatóság külön kérelem nélkül engedélyezheti a vizsgabiztosi tevékenység végzését, amennyiben e rendelet 12/A. § (2) bekezdés b) – d) pontokban meghatározott feltételeknek megfelelnek. 3.3. Annak a személynek, aki e rendelet hatályba lépését megelőzően a közlekedési hatóság feljogosítása alapján folyamatosan tanúsítóként tevékenykedett:

Source: https://magyarkozlony.hu/hivatalos-lapok/2f2521056ef0b505db6efd61ac5271006b462486/dokumentumok/a43db893b1a9cd5729bdb9d0a49ca5f5c90f3e66/letoltes